
ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 337 (1) 

Καθορισμός των όρων και των προϋποθέσεων για ττ|ν το¬ 
ποθέτηση ανηλίκων σε ανάδοχες οικογένειες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Ν. 2082/92 «Ανα¬ 
διοργάνωση της Κοινωνικής Πρόνοιας και καθιέρωση νέων 
θεσμών Κοινωνικής Προστασίας» (ΦΕΚ 158/Α/92). 

2. Τις διατάξεις του άρθρου 29Α του Ν. 1558/1985, 
όπως προσετέθη με το άρθρο 27 του Ν. 2081 /1992 με το 
οποίο καθορίζεται έλεγχος των δαπανών που προκαλούν 
οι κανονιστικές διοικητικές πράξεις (ΦΕΚ 154/Α/92). 

3. Τις διατάξεις του άρθρου 5 του Π. Δ/τος 437/1985 
«Καθορισμός και ανακατανομή των αρμοδιοτήτων των 
Υπουργείων» (ΦΕΚ 157/Α/85). 

4. Την υπ’ αριθ. 2009/20.5.93 κοινή απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 365/Β/1993). 

5. Την αριθ. Υ. 1938/11.12.92 (ΦΕΚ 727 τ. Β792) κοινή 
απόφαση των Πρωθυπουργού και Υπουργού Υγείας, Πρό¬ 
νοιας και Κοινωνικών Ασφαλίσεων «Ανάθεση αρμοδιοτή¬ 
των Υπουργού Υγείας, Πρόνοιας και Κοινωνικών Ασφαλί¬ 
σεων στην Υφυπουργό Φ. Πάλλη-Πετραλιά». 

6. Το γεγονός ότι από τις διατάξεις του παρόντος Π. Δ/ 
τος, ως προκύπτει και από την υπ' αριθ. 1402/5.2.93 βε¬ 
βαίωση της Δ/νσης Οικονομικού του Υπουργείου Υγείας, 
Πρόνοιας και Κοινωνικών Ασφαλίσεων, προκαλείται δα¬ 


πάνη σε βάρος του Κρατικού Προϋπολογισμού, η οποία θα 
ανέλθει στο ποσό των 228.000.000 δρχ. ετησίως. Για το 
οικονομικό έτος 1993 έχει προβλεφθεί στον Προϋπολογι¬ 
σμό του Υπουργείου Υγείας, Πρόνοιας και Κοινωνικών 
Ασφαλίσεων πίστωση 150.000.000 δρχ. υπό Φ 399 και 
ΚΑΕ 2673. 

7. Την υπ' αριθ. 424/23.6.1993 γνωμοδότηση του Συμ¬ 
βουλίου της Επικράτειας, με πρόταση της Υπουργού Δι¬ 
καιοσύνης και των Υφυπουργών Υγείας, Πρόνοιας και Κοι¬ 
νωνικών Ασφαλίσεων και Οικονομικών, αποφασίζουμε: 

Αρθρο 1 

Ανάδοχη οικογένεια - Ανάδοχοι γονείς 

Ανάδοχες οικογένειες με την έννοια του παρόντος Δ/ 
τος είναι οι οικογένειες στις οποίες τοποθετούνται προ¬ 
σωρινά απροστάτευτοι ανήλικοι κατά τις διατάξεις του πα¬ 
ρόντος Δ/τος. Οι αρχηγοί των οικογενειών αυτών καλού¬ 
νται ανάδοχοι γονείς και έχουν τα δικαιώματα και τις υπο¬ 
χρεώσεις, όπως αυτές αναφέρονται στο παρόν Π. Δ/γμα. 

Αρθρο 2 

Ανήλικοι δυνάμενοι να τοποθετηθούν 
σε ανάδοχη οικογένεια 

Για να τοποθετηθεί ένας ανήλικος σε ανάδοχη οικογέ¬ 
νεια, πρέπει να ανήκει σε μια από τις πιο κάτω κατηγορίες: 

α. Να είναι ορφανός και από τους δύο γονείς και να μην 
αναλαμβάνει την επιμέλεια αυτού άλλο άτομο με βαθμό 
συγγένειας κατ’ ευθείαν μεν γραμμή μέχρι του 4ου βαθ¬ 
μού και εκ του πλαγίου μέχρι του 2ου βαθμού ή τα άτομα 
αυτά να κρίνονται από τα κατά Νόμο αρμόδια όργανα ως 
ακατάλληλα. 

β. Να έχει ένα μόνον από τους γονείς του (λόγω θανά¬ 
του, διαζυγίου ή αγαμίας των γονέων) όταν ο γονέας αυτός 
δεν μπορεί να επιμεληθεί αυτού, 
γ. Να είνα εγκαταλελειμμένος από τους γονείς του. 
δ. Να ζει σε περιβάλλον που είναι κοινωνικά επιβλαβές 
Υΐ’ αυτόν, εφόσον τούτο προκύπτει από αρμόδια εισαγγε- 
λική αρχή. 

ε. Να έχει κακοποιηθεί ή να έχει παραμεληθεί ή να κιν¬ 
δυνεύει σφόδρα να κακοποιηθεί ή παραμεληθεί από τους 
γονείς του ή από άλλα μέλη της οικογένειας του, εφόσον 
τούτο διαπιστωθεί εγκύρως. 

ζ. Να έχει παρουσιασθεΐ οξύ και έκτακτο πρόβλημα των 
γονέων που τους αψαιρεί τη δυνατότητα να επιμεληθοΰν 
αυτού. 

η. Να ζει σε προστατευόμενο ιδρυματικό περιβάλλον σε 
κιονωνικά ή νοσηλευτικό ιδρύματα, εφόσον κρίνετοι ότι η 
«απόίδρυματοποίηση» αυτού και η τοποθέτησή του σε 
ανάδοχο οικογένεια είναι προς το συμφέρον του. 

Άρθρο 3 

Προϋποθέσεις τοποθέτησης 

1. Για να τοποθετηθεί σε ανάδοχο οικογένεια ανήλικος 
που εμπίπτει στις περιπτώσεις β - ζ του άρθρου 2 του πα¬ 
ρόντος Δ/τος θα πρέπει να συντρέχουν τουλάχιστον μία 

από τις παρακάτω προϋποθέσεις: 

α. Να είναι εκ των πραγμάτων αδύνατη η άσκηση της γο¬ 
νικής μέριμνας εκ μέρους των γονέων, τούτου αποδεικνυ- 
ομένου αρμοδίως. 

β. Να έχει αφαιρεθεί, κατά Νόμον, μόνιμα ή προσωρινά 
η επιμέλεια των γονέων ή των κηδεμόνων αυτού και να μην 

έχει ανατεθεί σε άλλα συγγενικά πρόσωπα, 
γ. Να ζητήσουν τούτο οι γονείς ή οι κηδεμόνες αυτού 

που ασκούν την γονική μέριμνα, 
δ. Να ζητηθεί από αρμόδια εισαγγελική αρχή. 

2. Για κάθε τοποθέτηση ανηλίκου σε ανάδοχη οικογέ¬ 
νεια θα πρέπει να προηγείται έρευνα από τον αρμόδιο κοι¬ 
νωνικό λειτουργό του φορέα, από την οποία να προκύπτει 
η αναγκαιότητα της τοποθέτησης του ανηλίκου σε ανά¬ 
δοχη οικογένεια και η καταλληλότητα της οικογένειας για 
τον συγκεκριμένο ανήλικο με κύριο γνώμονα το συμφέρον 
του ανηλίκου. 

Ειδικότερα ο κοινωνικός λειτουργός ερευνά την εν γένει 
δομή της προσωπικότητας των υποψηφίων γονέων, τα αι¬ 
σθήματα πατρικής και μητρικής στοργής και τις συναισθη¬ 
ματικές τους ευαισθησίες για ένα απροστάτευτο παιδί, 
τους όρους διαβίωσης των αναδόχων οικογενειών και συ¬ 
γκεκριμένα την επαρκή και υγιεινή κατοικία τους, τους 
επαρκείς οικονομικούς πόρους, την ηρεμία του οικογε¬ 
νειακού περιβάλλοντος των γονέων, το μορφωτικό τους 
επίπεδο, την αποδοχή του απροστατεύτου ανηλίκου από 
τα υπόλοιπα συνοικούντα μέλη της οικογένειας και την δυ¬ 
νατότητα πρόσβασης του ανηλίκου στη δημόσια εκπαί¬ 
δευση, τις κοινωνικές υπηρεσίες και τις υπηρεσίες υγείας. 
Επί των ανηλίκων περί των οποίων το άρθρο 9 του παρό¬ 
ντος Δ/τος ο κοινωνικός λειτουργός οφείλει να ακούει και 
την γνώμη αυτών, την οποία όμως εκτιμά ελευθέρως προς 

το συμφέρον των ανηλίκων αυτών. 

3. Ο ανάδοχος γονέας και τα μετ’ αυτού συνοικούντα 

άτομα πρέπει να είναι υγιείς και να μην έχουν καταδικα- 
σθεί αμετακλήτως σε οποιαδήποτε ποινή για αδίκημα που 
μπορεί να επιφέρει την έκπτωση από το λειτούργημα του 
δημοσίου υπαλλήλου ή για παράβαση του Νόμου περί ναρ¬ 
κωτικών. Οι προϋποθέσεις αυτές πρέπει να ισχύουν κα- 
θόλο το διάστημα της τοποθέτησης. 

Άρθρο 4 

Διάρκεια τοποθέτησης 

Η τοποθέτηση ανηλίκου σε ανάδοχη οικογένεια μπορεί 
να διαρκέσει μέχρι την ενηλικίωση αυτού. Κατ’ εξαίρεσιν, 
επί ανηλίκων με ειδικές ανάγκες η τοποθέτηση του ανηλί¬ 


κου μπορεί να παραταθεί για ένα ακόμα χρόνο, μέχρις 
ότου οι αρμόδιοι φορείς εφαρμόσουν τα εξειδικευμένα για 
τα άτομα αυτά προγράμματα. 

Άρθρο 5 

Οικογένεια δυνάμενη να κριθεί ανάδοχη 

1. Ανάδοχος δύναται να κριθεί: 

α. Η οικογένεια που αποτελείται από τους δύο γονείς 

και έχει δικά της παιδιά, 
β. Ζεύγος εγγάμων χωρίς παιδιά, 
γ. Μοναχικός γονέας με ή χωρίς παιδιά, 
δ. Συγγενική οικογένεια του υπό τοποθέτηση ανηλί- 

κου. . . 

ε. Μεμονωμένα ενήλικα άτομα, προκειμένου περί παι¬ 
διών με ειδικές ανάγκες. 

Στις περιπτώσεις α και β της παραγράφου αυτής για την 
τοποθέτηση απαιτείται η ρητή συγκατάθεση και των δύο 
αναδόχων γονέων. 

2. Η ηλικία των αναδόχων γονέων δεν δυναται να είναι 
μικρότερη των 25 ετών ή μεγαλύτερη των 60 ετών. 

Άρθρο 6 

Υποχρεώσεις αναδόχων γονέων 

1.0 ανάδοχος γονέας υποχρεούται να φροντίζει και να 
διαπαιδαγωγεί τον τοποθετούμενο ως να επρόκειτο για 
φυσικό αυτού κατιόντα. 

Ειδικότερα: 

α. Φροντίζει να του εξασφαλίζει ένα ήρεμο και ομαλό οι¬ 
κογενειακό περιβάλλον που θα επιτρέψει την διαμόρ¬ 
φωση της προσωπικότητας αυτού και την σωστή κοινωνι¬ 
κοποίησή του. 

β. Διατρέφει και ενδύει αυτόν χωρίς καμία δυσμενή εις 
βάρος του διάκριση από τους φυσικούς του κατιόντες ή τα 

άλλα μέλη της οικογένειάς του. 
γ. Επιμελείται της αγωγής αυτού και της εκπαίδευσής 

του ανάλογα με την ηλικία του τοποθετούμενου. 

δ. Συμπεριφέρεται σ’ αυτόν σεβόμενος την προσωπικό¬ 
τητά του χωρίς διακρίσεις εκ του γεγονότος ότι δεν προ¬ 
έρχεται από τους φυσικούς του κόλπους. 

ε. Επιμελείται της ομαλής σωματικής και ψυχικής ανά¬ 
πτυξης του τοποθετούμενου. 

στ. Υποχρεούται σε τακτική υγειονομική εξέταση αυτού 
και έκτακτη όταν ανακύψει έκτακτο πρόβλημα υγείας. 

ζ. Υποχρεούται να γνωστοποιήσει αμελητί στον φορέα 
που εφαρμόζει το πρόγραμμα ο,τιδήποτε υποπέσει στην 
αντίληψή του που ενδέχεται να θέσει σε κίνδυνο την σω¬ 
ματική ή την ψυχική υγεία του τοποθετούμενου ή να τον 
εκθέσει σε οποιοδήποτε φυσικό, ηθικό ή κοινωνικό κίν¬ 
δυνο. .. 

η. Υποχρεούται σε φύλαξη αυτού ευθυνδμενος για κάθε 

αμέλεια και υπέχει τις εκ του Νόμου ευθύνες που απορρέ- 
συν από την παράβαση των διατάξεων του παρόντος Δ/ 
τος ή περί των εμπεπιστευμένων σε αυτούς ανηλίκους ή 

τυχόν άλλων ειδικών διατάξεων. 

θ. Λαμβάνει όλα τα αναγκαία μέτρα για την σωματική, 
ψυχική και ηθική ακεραιότητα του τοποθετούμενου και 
την πλήρη ασφάλεια αυτού από κάθε σωματικό ή ηθικό 
κίνδυνο. 

ι. Υποχρεούται να ενημερώσει αμελητί τον φορέα για 
οποιαδήποτε επελθούσα αλλαγή στο πρόσωπο αυτού ή 

του οικογενειακού περιβάλλοντος, που μπορεί να επηρε¬ 
άσει την ιδιότητα αυτού ως αναδόχου γονέα. 

2. Σε περίπτωση αλλαγής τόπου διαμονής σε άλλη πόλη 
ο ανάδοχος γονέας δεν δύναται να πάρει μαζί του τον ανή¬ 
λικο χωρίς έγκριση του φορέα. 

3. Σε περίπτωση μεταβάσεως των αναδόχων γονέων 
στο εξωτερικό για μικρό χρονικό διάστημα οι ανάδοχοι γο¬ 
νείς δεν μπορούν να πάρουν μαζί τον ανήλικο χωρίς ρητή 
έγκριση του φορέα. 

Αρθρο 7 

Δικαιώματα αναδόχων γονέων 

Όσο διάστημα διαρκεί η τοποθέτηση, ο ανάδοχος γο¬ 
νέας θεωρείται ως φυσικός γονέας του ανήλικου και ασκεί 
τα δικαιώματα του φυσικού γονέα που προσιδιάζουν στην 
ιδιότητα του αναδόχου γονέα κατά τις διατάξεις του παρό¬ 
ντος Δ/τος. 

Ειδικότερα: 

α. Δικαιούται να λαμβάνει τα προσφερόμενα κατά την 
κρίση του μέτρα για την ομαλή ανατροφή κα διαπαιδαγώ¬ 
γηση του τοποθετηθέντος ανηλίκου. 

β. Δικαιούται σε δωρεάν ιατροφαρμακευτική περίθαλψη 
του τοποθετούμενου με ευθύνη και δαπάνες του φορέα 
που ετοποθέτησε τον ανήλικο. 

γ. Δικαιούται να ζητήσει την κατά προτίμηση κοινωνική 
προστασία του τοποθετούμενου από υπηρεσίες του 
Υπουργείου Υγείας, Πρόνοιας και Κοινωνικών Ασφαλί¬ 
σεων ή την συνδρομή άλλων κρατικών φορέων σε περί¬ 
πτωση ανάγκης. 

δ. Επί προωθήσεως υιοθεσίας ανηλίκου, τοποθετηθέ¬ 
ντος σε ανάδοχο οικογένεια και στην περίπτωση που ο 
ανάδοχος γονέας επιθυμεί την υιοθεσίαν του τοποθετη¬ 
θέντος ανηλίκου και έχει τις κατά τον Νόμον 610/1970 
προϋποθέσεις για υιοθεσία ανηλίκου, στην κοινωνική 
έρευνα που διεξάγει ο κοινωνικός λειτουργός και που 
αποτελεί ουσιώδες κατά Νόμον στοιχείο της διαδικασίας 
της υιοθεσίας αναφέρεται υποχρεωτικά το γεγονός αυτό 
και συνεκτιμάται θετικά ή αρνητικά κατά περίπτωση η συ¬ 
μπεριφορά του αναδόχου γονέα προς τον ανήλικο και 
ιδιαίτερα η συναισθηματική σχέση που έχει αναπτυχθεί 
μεταξύ ανηλίκου και αναδόχων γονέων. 

Αρθρο 8 

Δικαιώματα φυσικών γονέων και συγγενών 

1. Οι φυσικοί γονείς και οι συγγενείς του τοποθετηθέ¬ 
ντος ανηλίκου, καθόλο το διάστημα της τοποθέτησης δεν 
δικαιούνται να παρενοχλούν τον ανάδοχο γονέα ή να πα¬ 
ρεμβαίνουν στο έργο αυτού. 

2. Επισκέψεις των φυσικών γονέων ή λοιπών συγγενών 
στον τοποθετηθέντα ανήλικο ρυθμίζονται από τον φορέα 
που εφαρμόζει το πρόγραμμα και πραγματοποιούνται 
μόνο με έγκριση αυτού, με την προϋπόθεση ότι το δικαί¬ 
ωμα αυτό του φορέα δεν ασκείται καταχρηστικώς. Παντε¬ 
λής απαγόρευση του φορέα στους φυσικούς γονείς να 
επισκέπτονται τον ανήλικο πρέπει να είναι ειδικά αιτιολο¬ 
γημένη. 

Αρθρο 9 

Δικαιώματα ανηλίκων 

1. Οι ανήλικοι που αναφέρονται στο άρθρο 2 του παρό¬ 


ντος Δ/τος έχουν δικαίωμα να αντιμετωπίζονται ως προ¬ 
σωπικότητες σεβαστές. 

2. Η τοποθέτηση των ανωτέρω σε ανάδοχο οικογένεια 
πρέπει να αποσκοπεί στο αποκλειστικό συμφέρον τους, 
ανεξάρτητα από την καταγωγή τους, την πνευματική ή σω¬ 
ματική κατάσταση, την ηλικία ή το θρήσκευμά τους. 

3. Οι τοποθετηθέντες ανήλικοι έχουν δικαίωμα δωρεάν 
ιατροφαρμακευτικής και νοσηλευτικής περίθαλψης στα 
κρατικά νοσηλευτικά ιδρύματα του Υπουργείου Υγείας, 
Πρόνοιας και Κοινωνικών Ασφαλίσεων. 

4. Οι τοποθετηθέντες ανήλικοι έχουν απόλυτη προτε¬ 
ραιότητα για δωρεάν εισαγωγή στους Κρατικούς Βρεφο¬ 
νηπιακούς Σταθμούς του Υπουργείου Υγείας, Πρόνοιας 
και Κοινωνικών Ασφαλίσεων, τους πλησιέστερους της κα¬ 
τοικίας των αναδόχων γονέων. Εάν οι θέσεις δεν επαρ¬ 
κούν εισάγονται ως υπεράριθμοι. Το ίδιο ισχύει για τις κα¬ 
τασκηνώσεις του ανωτέρω Υπουργείου ή των υπ' αυτού 
εποπτευομένων φορέων. 

5. Επί τοποθετήσεως σε ανάδοχο οικογένεια ανηλίκων 
που έχουν συμπληρώσει το 14ο έτος της ηλικίας τους 
πρέπει να ζητείται από τον φορέα και η γνώμη του ανηλί¬ 
κου, πριν από την τοποθέτησή του. Η γνώμη αυτή δεν δε¬ 
σμεύει τον φορέα εφόσον το συμφέρον του ανηλίκου είναι 
αντίθετο με την γνώμη του ανηλίκου. 

6. Επί ανηλίκων άνω των 12 ετών και καθόλο το διά¬ 
στημα της τοποθέτησης ο φορέας πρέπει να ζητά και να 
ακούει την γνώμη τους επί θεμάτων που έχουν σχέση με 
την διαβίωσή τους στην ανάδοχη οικογένεια. Η γνώμη 
αυτή δεν δεσμεύει τον φορέα. 

7. Επί ανηλίκων άνω των 14 ετών τόσο οι ανάδοχοι γο¬ 
νείς όσο και ο φορέας θα πρέπει να διευκολύνουν την επι¬ 
κοινωνία των ανηλίκων αυτών με τις αρμόδιες κοινωνικές 
υπηρεσίες του φορέα. 

8. Τοποθετημένος ανήλικος με ειδικές ανάγκες δι¬ 
καιούται δωρεάν ιατροκοινωνική φροντίδα σε εξειδικευ- 
μένα ιδρύματα του Υπουργείου Υγείας, Πρόνοιας και Κοι¬ 
νωνικών Ασφαλίσεων. 

Αρθρο 10 

Απαιτούμενα δικαιολογητικά 

1. Για να τοποθετηθεί ένα ανήλικος σε ανάδοχη οικογέ¬ 
νεια απαιτούνται: 

α. Επί ορφανών, ληξιαρχική πράξη θανάτου των γονέων 
και βεβαίωση αρμόδιας αρχής ότι ουδείς αναλαμβάνει την 
επιμέλεια αυτών. 

β. Επί τέκνων μονογονεϊκών οικογενειών, αίτηση του 
γονέως και ληξιαρχική πράξη θανάτου του άλλου γονέα ή 
διαζευκτήριο ή αποδεικτικό ότι ο ανήλικος είναι φυσικό 
(εκτός γάμου) τέκνο του αιτούντος την τοποθέτηση γο¬ 
νέως. 

γ. Επί εγκαταλελειμμένων ή κοινωνικά απομονωμένων, 
οιονδήποτε δημόσιο έγγραφο ή άλλο αποδεικτικό στοιχείο 
αρμόδιου κατά Νόμον οργάνου από το οποίο να προκύπτει 
το γεγονός της εγκατάλειψης ή της κοινωνικής απομόνω¬ 
σης. Τα ίδια δικαιολογητικά ισχύουν και για τις περιπτώ¬ 
σεις επιβλαβούς οικογενειακού περιβάλλοντος ή αν ο ανή¬ 
λικος υφίσταται κακοποιήσεις όπως αυτές αναφέρονται 
στο εδαφ. δ και ε του άρθρου 2. 

δ. Επί των περιπτώσεων οξέων και εκτάκτων προβλημά¬ 
των πλήρη σχετικά αποδεικτικά στοιχεία για το περιστα¬ 
τικό αυτό. 

2. Οι επιθυμούντες να γίνουν ανάδοχοι γονείς υποβάλ¬ 
λουν στον αρμόδιο φορέα: 

α. Αίτηση στην οποία να εμφαίνεται το ονοματεπώνυμο, 
η διεύθυνση κατοικίας και η ηλικία τους. 

β. Πιστοποιητικό οικογενειακής και περιουσιακής κατά¬ 
στασης των γονέων και των συνοικούντων με τους υποψή¬ 
φιους γονείς μελών της οικογενείας. 
γ. Πιστοποιητικό υγείας των ιδίων και των συνοικούντων 

με αυτούς μελών. 

δ. Αντίγραφο ποινικού μητρώου των ιδίων και των συνοι- 

κούντων με αυτούς ενηλίκων μελών, 
ε. Υπεύθυνη δήλωση για τους λόγους που τους ωθούν 

να γίνουν εξ αναδοχής γονείς. 

στ. Οτιδήποτε άλλο στοιχείο κριθεί αναγκαίο εκ μέρους 
του διενεργούντος την έρευνα κοινωνικού λειτουργού, 
που να έχει αιτιώδη συνάφεια για την απόδειξη της καταλ¬ 
ληλότητας των γονέων αυτών να γίνουν ανάδοχοι γονείς. 

Αρθρο 11 
Επιδόματα 

1. Ο ανάδοχος γονέας για όλο το χρόνο της τοποθέτη¬ 
σης ανηλίκου δικαιούται μηνιαίου επιδόματος που κατα¬ 
βάλλεται σ’ αυτόν από τον φορέα που ετοποθέτησε τον 
ανήλικο κατά τα ειδικότερα αναφερόμενα στην απόφαση 
της παρ. 6 του άρθρου 9 του Νόμου 2082/92. 

2. Η τοποθέτηση ανηλίκου μπορεί να είναι και δωρεάν 
εάν οι ανάδοχοι γονείς προσφέρονται προς τούτο. Στην 
περίπτωση αυτή, εφόσον συντρέχουν όλες οι λοιπές 
προϋποθέσεις, η κατηγορία των αναδόχων αυτών γονέων 
προτιμάται έναντι των γονέων επί πληρωμή. 

3. Ο ανάδοχος γονέας που παραιτείται του προαναφε- 
ρόμενου επιδόματος οφείλει να γνωρίσει αμελητί τούτο 
στον αρμόδιο φορέα εγγράφως με υπεύθυνη δήλωση του 
Ν. 1586/86. 

4. Σε εξαιρετικές περιπτώσεις ο φορέας δύναται να ενι¬ 
σχύει τον ανάδοχο γονέα και με παροχές σε είδος. 

Αρθρο 12 

Διακοπή του προγράμματος 

1. Ο φορέας που έχει τοποθετήσει ανηλίκους σε ανά¬ 
δοχο οικογένεια κατά τις διατάξεις του παρόντος Δ/τος 
μπορεί να διακόπτει ελεύθερα την τοποθέτηση του ανηλί¬ 
κου στην ανάδοχη οικογένεια, εφόσον το συμφέρον του 
ανηλίκου επιβάλλει τούτο ή εφόσον συντρέχουν άλλοι λό¬ 
γοι που καθιστούν επιζήμια την παραμονή του ανηλίκου 
στην ανάδοχη οικογένεια. 

2. Ο φορέας διακόπτει αμελητί την τοποθέτηση του 
ανηλίκου όταν υπάρχουν αποδείξεις ή ισχυρές ενδείξεις 
ότι ο ανήλικος ευρίσκεται σε οποιονδήποτε κίνδυνο, σω¬ 
ματικό, ψυχικό ή ηθικό. 

3. Μετά την διακοπή της τοποθέτησης ο ανάδοχος γο¬ 
νέας οφείλει να παραδώσει αμελητί τον ανήλικο στον φο¬ 
ρέα που τον ετοποθέτησε. 

4. Σε οποιαδήποτε περίπτωση διακοπής ο ανάδοχος γο¬ 
νέας ουδεμία αξίωση έχει έναντι του φορέα. 


Αρθρο 13 

Φορείς - Δικαιώματα και υποχρεώσεις του φορέα 
που τοποθετεί ανηλίκους σε ανάδοχη οικογένεια 

1. Φορείς αρμόδιοι για την τοποθέτηση ανηλίκων σε 
ανάδοχη οικογένεια κατά τις διατάξεις του παρόντος είναι: 

α. Οι Δ/νσεις Πρόνοιας ή Υγείας, Πρόνοιας των Νομαρ¬ 
χιών. 

β. Το ΠΙΚΠΑ κατά τις διατάξεις του άρθρου 35 του Ν. 
2082/92. 

γ. Ο ΕΟΠ κατά τις διατάξεις του άρθρου 27 του Ν. 

2082/92. . „ 

δ. Το Κέντρο Βρεφών «Η ΜΗΤΕΡΑ» κατά τις διατάξεις 

του άρθρου 37 του Ν. 2082/92. 

2.0 φορέας που ετοποθέτησε τον ανήλικο σε ανάδοχη 
οικογένεια υποχρεούται να επισκέπτεται τακτικά μία φορά 
τον μήνα και εκτάκτως όποτε κρίνει τούτο σκόπιμο, την 
ανάδοχο οικογένεια για να διαπιστώνει τους όρους διαβίω¬ 
σης και ανατροφής του τοποθετηθέντος ανηλίκου. Οι επι¬ 
σκέψεις μπορεί να είναι και χωρίς προειδοποίηση. 

3. Να επιλέγει τον ανάδοχο γονέα με αποκλειστικό γνώ¬ 
μονα το συμφέρον του ανηλίκου. 

4. Να καταβάλλει τακτικώς τα επιδόματα του άρθρου 9 

του παρόντος. 

5. Να συνεργάζεται εποικοδομητικά με τον ανάδοχο γο¬ 
νέα και να τον διευκολύνει κατά το μέτρο του δυνατού 
στην άσκηση των καθηκόντων του ως αναδόχου γονέα. 

6. Να επιλαμβάνεται αμέσως περιπτώσεων επειγουσών 
που αφορούν τον ανήλικο ευθύς ως ειδοποιηθεί από τον 
ανάδοχο γονέα. 

7. Να διευκολύνει τον ανήλικο να ασκεί το δικαίωμα 
ακροάσεως που αναφέρεται στο άρθρο 9 του παρό- 
ντος. 

8. Να παρέχει τις αναγκαίες συμβουλές στον ανάδοχο 
γονέα για θέματα που αφορούν την όλη λειτουργία του οι¬ 
κογενειακού περιβάλλοντος και που μπορεί να επηρεά¬ 
σουν την ομαλή διαβίωση του ανηλίκου. 

9. Να συμπεριφέρεται προς τον ανάδοχο γονέα με τον 
επιβαλλόμενο σεβασμό άνευ ουδεμίας διακρίσεως λόγω 
κοινωνικής ή οικονομικής καταστάσεως ή πολιτικών ή 
θρησκευτικών του πεποιθήσεων. 

10. Να διακόπτει αμελητί την τοποθέτηση του ανηλίκου 
όταν το συμφέρον του ανηλίκου επιβάλλει την διακοπή 
αυτή. 

11. Να οργανώνει και εκτελεί προγράμματα επιμόρφω¬ 
σης των αναδόχων γονέων κατά τις διατάξεις του άρθρου 
16 του παρόντος. 

Αρθρο 14 

Αποϊδρυματοποίηση ανηλίκων 

1. Όλοι οι φορείς αρμοδιότητας του Υπουργείου 
Υγείας, Πρόνοιας και Κοινωνικών Ασφαλίσεων που έχουν 
προγράμματα ιδρυματικής περίθαλψης απροστατεύτων 
ανηλίκων που εμπίπτουν στις διατάξεις του παρόντος Δ/ 
τος υποχρεούνται σταδιακά να προβούν στην αποϊδρυμα- 
τοποίηση των ανηλίκων αυτών και την τοποθέτησή τους 
σε ανάδοχη οικογένεια, είτε οι ίδιοι αν είναι αρμόδιοι κατά 
τις καταστατικές τους διατάξεις, είτε σε συνεργασία με 
τους κατά Νόμον αρμόδιους φορείς. 

2. Φορείς αρμοδιότητας άλλων Υπουργείων που περι¬ 
θάλπουν υδρυματικώς απροστάτευτους ανηλίκους που 

εμπίπτουν στις διατάξεις του παρόντος Δ/τος υποχρεού- 
νται εντός 6 μηνών από της δημοσιεύσεως του παρόντος 
να απογράψουν τους ανηλίκους αυτούς και να αποστεί- 
λουν τα σχετικά στοιχεία στο υπουργείο Υγείας, Πρόνοιας 
και Κοινωνικών Ασφαλίσεων συνεργαζόμενοι περαιτέρω 
μετ' αυτού για την αποϊδρυματοποίηση των ανηλίκων που 
περιθάλπουν είτε με το θεσμό της ανάδοχης οικογένειας, 
είτε με το θεσμό της υιοθεσίας. 

Αρθρο 15 

Μητρώα αναδόχων γονέων 

1. Σε κάθε φορέα αρμόδιο για τοποθέτηση ανηλίκου σε 
ανάδοχη οικογένεια τηρείται ειδικό μητρώο στο οποίο εμ- 
φαίνεται το ονοματεπώνυμο των αναδόχων γονέων, το 
ονοματεπώνυμο του τοποθετηθέντος ανηλίκου, η δ/νση 
κατοικίας των αναδόχων γονέων, η έγκριση του φορέα, η 
τυχόν επιμόρφωση αυτών και οποιοδήποτε άλλο συναφές 
στοιχείο κρίνει αναγκαίο ο φορέας. 

2. Ο ανάδοχος γονέας οφείλει να ενημερώνει αμελητί 
τον φορέα για οποιαδήποτε αλλαγή σχετικά με τα στοιχεία 
της προηγούμενης παραγράφου. 

3. Μέσα στο πρώτο 15/θήμερο του Ιανουαρίου εκάστου 
έτους ο φορέας γνωστοποιεί στην αρμόδια υπηρεσία του 
Υπουργείου Υγείας, Πρόνοιας και Κοινωνικών Ασφαλί¬ 
σεων πίνακα αναδόχων οικογενειών μετά των τοποθετη- 
θέντων σ’ αυτές ανηλίκων. 

Άρθρο 16 

Ταχύρρυθμα προγράμματα 

1. Ο» αρμόδιοι για τοποθέτηση ανηλίκων σε ανάδοχη οι¬ 
κογένεια φορείς υποχρεούνται μετά παρέλευσιν ενός 
έτους από της δημοσιεύσεως του παρόντος να οργανώ¬ 
νουν και εκτελούν αυτοτελώς ή από κοινού με άλλους 
ομοειδείς φορείς ταχύρρυθμα προγράμματα επιμόρφω¬ 
σης υποψηφίων αναδόχων γονέων. 

2. Οι ανωτέρω φορείς δύνανται επίσης κατά τις διατά¬ 
ξεις του άρθρου 10 του Ν. 2082/92 να οργανώνουν και 
εκτελούν προγράμματα συνεχιζόμενης εκπαίδευσης των 
γονέων στους οποίους έχει ήδη τοποθετηθεί ανήλικος 
κατά τις διατάξεις του παρόντος. 

3. Ανάδοχοι γονείς που αρνούνται αδικαιολογήτους να 
επιμορφωθούν σύμφωνα με τις διατάξεις της παρ. 2 του 
παρόντος άρθρου θεωρούνται ως μη συνεργαζόμενοι με 
τον φορέα και τούτο δύναται κατά την κρίση του φορέα να 
αποτελέσει λόγον διακοπής της τοποθέτησης του ανηλί¬ 
κου και τοποθέτηση αυτού σε άλλον γονέα. 

4. Κατά την τοποθέτηση ανηλίκου εις ανάδοχο γονέα 
συνεκτιμάται θετικά η επιμόρφωση των υποψηφίων γο¬ 
νέων με τα προγράμματα του παρόντος άρθρου. 

5. Μετά την πάροδο 2 ετών από της δημοσιεύσεως του 
παρόντος οι υποψήφιοι γονείς του άρθρου 1 του παρό¬ 
ντος Δ/τος που έχουν υποστεί επιμόρφωση, προτιμώνται 
έναντι των υποψηφίων γονέων που δεν την έχουν υποστεί 
υπό την προϋπόθεση ότι συντρέχουν σ’ αυτούς όλες οι 
λοιπές προϋποθέσεις του Δ/τος αυτού. Εξαίρεση των δια¬ 
τάξεων αυτών επιτρέπεται μόνο με ειδικά αιτιολογημένη 
απόφαση του αρμόδιου φορέα. 


Άρθρο 17 

Περιεχόμενο και τρόπος εκπαίδευσης υποψηφίων 
αναδόχων γονέων 

1. Η εκπαίδευση των υποψηφίων αναδόχων γονέων 
διαρκεί τουλάχιστον 45 ώρες και περιλαμβάνει: 

α. Ενημέρωση και ευαισθητοποίηση αυτών επί των σύγ¬ 
χρονων σοβαρών κοινωνικών προβλημάτων που αντιμετω¬ 
πίζει η ελληνική οικογένεια και ενημέρωση για το εν γένει 
κοινωνικό σύστημα της χώρας. Ανάλυση του όρου «γονική 
μέριμνα» και τρόπος άσκησης αυτής. Ιδιαίτερες επιπτώ¬ 
σεις στο κοινωνικό και οικογενειακό περιβάλλον λόγω της 
ηλικίας του ατόμου (παιδιά - ηλικιωμένα άτομα) ή της ανα¬ 
πηρίας αυτού (άτομα με ειδικές ανάγκες) ή της ειδικής κα¬ 
τηγορίας του κοινωνικού προβλήματος που αντιμετωπίζει 
(παιδιά φορείς ΑΙϋ8) (20 ώρες). 

β. Ειδικές τεχνικές για την ανατροφή παιδιών (βρεφών, 
νηπίων, παιδιών εφήβων) και μάλιστα παιδιών με ειδικές 
ανάγκες ή με ειδικά προβλήματα (ώρες 25). 

2. Η εκπαίδευση των αναδόχων γονέων γίνεται από τον 
φορέα που εφαρμόζει το πρόγραμμα σε χώρους ή σε υπη¬ 
ρεσίες του ή σε άλλους χώρους ή υπηρεσίες που έχουν 
επιλεγεί απ’ αυτόν και που είναι προσιτές στους ενδιαφε- 
ρόμενους. 

3. Η εκπαίδευση γίνεται από εξειδικευμένους επιστή¬ 
μονες που ορίζει ο φορέας. Στους εκπαιδευτές αυτούς 
δύναται να καταβάλλεται ωριαία αποζημίωση από τον φο¬ 
ρέα το ύψος της οποίας καθορίζεται από τον φορέα αυτόν 
σύμφωνα με τις εκάστοτε κείμενες διατάξεις. 

4. Μετά το πέρας της εκπαίδευσης οι υποψήφιοι υπο- 
χρεούνται σε εξετάσεις γραπτές ή προφορικές (πρακτι¬ 
κές) ενώπιον τριμελούς εξεταστικής επιτροπής από εκ¬ 
παιδευτές του προγράμματος, που ορίζει ο φορέας. Η 
βαθμολογική κλίμακα είναι από 0-10. Επιτυχών θεωρεί¬ 
ται εκείνος που συγκεντρώνει μέσο όρο τουλάχιστον 5. 

5. Επιφυλασσομένων των διατάξεων του άρθρου 16 του 
παρόντος η συμμετοχή αναδόχων γονέων στο παρόν πρό¬ 
γραμμα ουδεμία δέσμευση δημιουργεί στον φορέα να τον 
χρησιμοποιήσει ως ανάδοχο γονέα. 

6. Κατά τον χρόνο της εκπαίδευσης ο φορέας ανάλογα 
με τις οικονομικές του δυνατότητες δύναται να καταβάλ¬ 
λει στους εκπαιδευτικούς συμβολικό ποσόν ανά εκπαι¬ 
δευτική ώρα για στοιχειώδεις δαπάνες συμμετοχής στο 
πρόγραμμα. 

7. Μετά το πέρας της εκπαίδευσης και εφόσον αυτή εί¬ 
ναι επιτυχής ο φορέας χορηγεί τον τίτλο που αναφέρεται 
στο άρθρο 19 του παρόντος Δ/τος και που περιλαμβάνει 
το όνομα του φορέα, το ονοματεπώνυμο του ενδιαφερό¬ 
μενος τον αριθμό εγγραφής στο μητρώο του άρθρου 15 
του παρόντος. 

8. Οι αναφερόμενοι στην παρ. 1 του άρθρου 5 του πα¬ 
ρόντος που έχουν όλες τις λοιπές προϋποθέσεις που ανα- 
φέρονται στο παρόν Διάταγμα και που έχουν περατώσει 
πρόγραμμα εκπαίδευσης αναδόχου γονέως από οποιοδή- 
ποτε φορέα διάρκειας τουλάχιστον 45 ωρών που περιλαμ¬ 
βάνει την αναφερόμενη στο παρόν εκπαίδευση και που 
έχει εγκριθεί από το Υπουργείο Υγείας, Πρόνοιας και Κοι¬ 
νωνικών Ασφαλίσεων λαμβάνουν τίτλο αναδόχου γονέα. 
Οι τίτλοι αυτοί υπόκεινται σε επικύρωση από τον Δ/ντή 
Πρόνοιας ή Υγείας, Πρόνοιας της οικείας Νομαρχίας. 

Αρθρο 18 

Σύμβαση φορέα - αναδόχων γονέων 

Πριν από κάθε τοποθέτηση ανηλίκων σε ανάδοχη οικο¬ 
γένεια συνάπτεται μεταξύ των φορέων και των αναδόχων 
σύμβαση, σύμφωνα με την οποία ο μεν φορέας αναλαμβά¬ 
νει να καταβάλλει ανελλιπώς το επίδομα του άρθρου 11, ο 
δε ανάδοχος γονέας να επιμελείται, αγαπά και φροντίζει 
τον ανήλικο δεσμευόμενος για όλες τις υποχρεώσεις που 
αναφέρονται στο Δ/γμα αυτό. Στη σύμβαση γίνεται ρητή 
μνεία ότι ο ανάδοχος γονέας έλαβε γνώση του περιεχομέ¬ 
νου των διατάξεων του παρόντος Π. Δ/τος και ότι αποδέ¬ 
χεται ανεπιφύλακτα τους όρους και τις προϋποθέσεις αυ¬ 
τού και τις από αυτό απορρέουσες δεσμεύσεις του. Η 
σύμβαση δεν δύναται να τροποποιήσει καμία διάταξη του 
παρόντος Δ/τος. Οι λεπτομέρειες ρυθμίζονται με ααό- 
φαση του Υπουργείου Υγείας, Πρόνοιας και Κοινωνικών 
Ασφαλίσεων σύμφωνα με τις διατάξεις του άρθρου 9 παρ. 
7 του Ν. 2082/92. 

Αρθρο 19 

Τίτλος - Τιμητικές διακρίσεις 

1. Ο τίτλος του αναδόχου γονέα είναι τιμητικός. 

2. Ανάδοχοι γονείς που δεν έχουν παραβιάσει ουδεμία 
κείμενη διάταξη περί τοποθετήσεως ανηλίκων σε ανά¬ 
δοχη οικογένεια δικαιούνται να φέρουν τον τίτλο του ανά- 
δοχου γονέα δια βίου. 

3. Οι αρμόδιοι φορείς δύνανται να καθιερώνουν ειδικές 
τιμητικές διακρίσεις κατ’ έτος για τον ανάδοχο γονέα που 
επέδειξε ιδιαίτερο και εξαιρετικό ενδιαφέρον πέραν των 
επιβαλλόμενων εκ του Νόμου και των διατάξεων του πα¬ 
ρόντος υποχρεώσεων, για τον τοποθετηθέντα σ' αυτόν 
ανήλικο. 

Άρθρο 20 

Κυρώσεις 

1. Ανάδοχος γονέας που παραβαίνει τις διατάξεις του 
παρόντος Δ/τος πέραν από άλλες κυρώσεις που προβλέ¬ 
πουν κείμενες διατάξεις χάνει την ιδιότητα του αναδόχου 
γονέα για ένα χρόνο από της έκδοσης της σχετικής πρά- 
ξεως του φορέα. Σε περίπτωση υποτροπής η ιδιότητα του 
αναδόχου γονέα χάνεται οριστικώς. Ειδικότερα, ανάδοχος 
γονέας που καταδικάσθηκε αμετακλήτως σε οποιαδή¬ 
ποτε ποινή για κακοποίηση ή παραμέληση του τοποθετη- 
θέντος σ' αυτόν ανηλίκου ή που καταδικάστηκε για παρά¬ 
βαση του Νόμου περί ναρκωτικών εκπίπτει αυτοδικαίως 
της ιδιότητας του αναδόχου γονέα και δεν δύναται να κρι- 
θεί ανάδοχος γονέας δια βίου. 

2. Υπάλληλοι των αρμόδιων φορέων, που παραβαίνουν 
τις διατάξεις του παρόντος Δ/τος, πέραν των κυρώσεων 
που προβλέπουν άλλες κείμενες διατάξεις, διώκονται και 
τιμωρούνται πειθαρχικώς κατά τις κείμενες συναφείς δια¬ 
τάξεις του Υπαλληλικού Κώδικα ή άλλων ειδικών Νόμων 
περί παραβάσεως του υπαλληλικού τους καθήκοντος. 

3. Διοικήσεις αρμοδίων φορέων που παραβαίνουν εκ 
δόλου ή αμέλειας τις διατάξεις του παρόντος Δ/τος αντι¬ 
καθίστανται αμελητί από το αρμόδιο όργανο που τους έχει 
διορίσει άνευ ουδεμίας απολύτως αποζημιώσεως. 


4. Ν.Π.Ι.Δ. πέραν του ευρύτερου δημόσιου τομέα αρμο¬ 
διότητας του Υπουργείου Υγείας, Πρόνοιας και Κοινωνι¬ 
κών Ασφαλίσεων και φορείς που αναφέρονται στην παρ. 2 
του άρθρου 13 που δεν συνεργάζονται για την αποϊδρυμα- 
τοποίηση των υπ’ αυτών απροστάτευτων ανηλίκων, δεν δι¬ 
καιούνται επιχορηγήσεων οιασδήποτε μορφής (επιχορη¬ 
γήσεις εκ πιστώσεων του κεντρικού νομαρχιακού προϋ- 
πολγισμού, ειδικού κρατικού λαχείου) και δεν δύνανται να 
αναλάβουν την εκτέλεση συναφών προγραμμάτων της 
Ε.Ο.Κ. Ειδικά προνόμια που έχουν αναγνωρισθεί στους 
φορείς αυτούς εκ μέρους του προαναφερθέντος Υπουρ¬ 
γείου διακόπτονται. 

Άρθρο 21 

Η εποπτεία και ο έλεγχος για του παρόντος εισαγομέ- 
νου θεσμού ανήκει στο Υπουργείο Υγείας, Πρόνοιας και 
Κοινωνικών Ασφαλίσεων δια των υπηρεσιών του και στους 
φορείς που αναφέρονται στο εδαφ. β, γ και δ της παρ. 1 
του άρθρου 13 του παρόντος Δ/τος. 

Άρθρο 22 
Έναρξη ισχύος 

Η ισχύς του παρόντος αρχίζει από της δημοσιεύσεώς 
του στην Εφημερίδα της Κυβερνήσεως, εκτός εάν άλλως 
ορίζεται στις επί μέρους διατάξεις του. 

Στην Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του Διατάγματος αυτού. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ Γ. ΚΑΡΑΜΑΝΛΗΣ 

Η ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡ. & ΚΟΙΝ. ΑΣΦ/ΣΕΩΝ ΟΙΚΟΝΟΜΙΚΩΝ 

ΦΑΝΗ ΠΑΛΛΗ-ΠΕΤΡΑΛΙΑ ΚΩΝ/ΝΟΣ ΓΙΑΤΡΑΚΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 338 (2) 

Προαγωγή Αστυνομικού Σταθμού Αγ. Ελευθερίου Αθηνών 
σε Αστυνομικό Τμήμα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδ. α' και β’ του Ν. 
1481/1984 «Οργανισμός Υπουργείου Δημόσιας Τάξης» 
(Α’-152), όπως αντικαταστάθηκε με το άρθρο 1 παρ. 1 του 
Ν. 1590/1986 (Α-49). 

2. Τις διατάξεις του Π.Δ. 137/1986 «Συγκρότηση της 
Γενικής Γραμματεϊας Δημόσιας Τάξης σε Υπουργείο Δη¬ 
μόσιας Τάξης» (Α -51). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’-137), το οποίο 
προστέθηκε με το άρθρο 27 του Ν. 2081 /1992 (Α’-154). 

4. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΠΡΟΤΟ) 


και αποφάσεων σε θέματα αρμοδ«ότητας των Υπουργείων 
Προεδρίας της Κυβέρνησης και Δημόσιας Τάξης» (Α -36) 

5. Το γεγονός ότι από τις διατάξεις του παρόντος Δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 4.000.000 δρχ. για το έτος 1993 
και 6.970.000 δρχ. για το έτος 1994 και για καθένα από τα 
επόμενα έτη. Οι ανωτέρω δαπάνες θα προβλεφθούν και 
θα καλυφθούν από τις πιστώσεις των αντίστοιχων Κ.Α.Ε. 
του Ε.Φ.43-210 Ελληνικής Αστυνομίας 

6. Την υπ’ αριθ. 593/1993 γνωμοδότηση του Συμβου¬ 
λίου της Επικρατείας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1. 


ΙΙΕΤΛυΣ ΠΡΩΤΟ) 4065 

Τμήμα Αγίου Ελευθερίου και υπάγεται διοικητικά στη 
Διεύθυνση Αστυνομίας Αθηνών. 

Άρθρο 2. 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο Αστυνομικός Σταθμός Αγ. Ελευθερίου του ΙΣΤ Αστυ¬ 
νομικού Τμήματος Αθηνών, προάγεται σε Αστυνομικό 


Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 


Τ 



4066 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕ ΥΧΟΣ ΠΡΩΤΟ) 

ΡΩΜΙ ΚΟ ΤΥΠΟΓΡΑΦΕ ΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


ΚαποδιστρΙου 34 
104 32 

22.3211 ΥΡΕΤ <3Β 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00 έως 13.00 


ΥΡΗΤΙΜΡ Σ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών βλωμού δί τηχ.; 52.39.762 
•ΒΙΒΛΙΟΘΗΚΗ: Σολωμου 51 τηλ.: 52.40. ιο» . . ζ2 48 141 


Οδηγίες για δημοσιεύματα Ανωνύμων Εταιρειών και ΕΠΕ τηλ.. ^.^8.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.. 52.25 /51 



Μπορείτε να γίνετε συνδρομητής για οποίο 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης οτο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α 

β) 

Υ) 

δ) » » » 

ε) » » » 

οτ) » » » 

ζ) » » » 

η) » » » 

θ) » » » 

ια) Για όλα τα Τεύχη εκτός ΤΑΕ-ΕΠΕ 


» 

» 

» 


Β' 

Γ 

Δ' 

Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 

Αν Ειδικού Δικαστηρίου 
Α.Ε. & Ε.Π.Ε 


Δρχ. 

» 


15.000 

30.000 

10.000 

30.000 

20.000 

10.000 

5.000 

10.000 

3.000 

200000 

100.000 


| Κωδικός αρι8. κατάθεσης στο Δημόσιο Ταμείο 3512 
* ” ν 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 


1 


750 

.500 


500 
1.500 
1.000 
500 
250 
500 
150 
10.000 
5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






